**Рухани емтихан**

***«Жүрген жолдарымызды байқап сынайық,***

***Жаратқан Иеге қайтадан оралайық!»***

***(Жоқтау 3:40)***

Кеше түнде көзіңізді жұмар алдында, соңғы рет істеген әрекетіңіз не болды?

Бала кезіңізде ұйықтар алдында мінажат еткен шығарсыз. Бір досым оған былай деп мінажат етуді үйреткенін айтып берген еді: «Мен ұйықтайын деп жатырмын, Жаратқан Ие жанымды сақтап қалуынды өтінемін. Егер мен оянбай, түсімде өліп қалсам, Жаратқан Ие менің жанымды сақтап қалуынды өтінемін». Оның бала кезде рухани жағынан дұрыс түсінігі болмағандықтан, ол көптеген жылдар бойы ұйықтар алдында, дәл осылай мінажат ететін, өйткені ол ұйықтап жатқанда өліп кетемін деп қорқатын еді.

Емтихан деп аталатын күнделікті жасауға болатын бір рухани тәжірибе бар. Ол сізге өткен күн туралы ойланып, күніңізді мінажатпен аяқтауға көмектеседі. Сол кешкі емтиханның бір бөлігі ретінде өзіңізге қоюға болатын төрт сұрақ бар:

* Мен бүгін адамдарға Мәсіхтің сүйіспеншілік көзімен қарадым ба? Иса адамдарға қарағанда, Ол оларға жаны ашып қарайтын еді. (Матай 9:36).
* Мен мінажатымда Құдайға өз мазасыз ойларымды жеткіздім бе? Егер бұл сұрақтың жауабы «жоқ» болса, дәл қазір соны істеу керек. Құдай өз уайымдарымызды Оған айтып бергенімізді қалайды. «Барлық уайымдарыңды Құдайға сеніп тапсырыңдар, себебі Ол қамдарыңды ойлайды!» (1 Петір 5:7).
* Мен Құдайдың даусын есту үшін, тыныш уақыт бөлдім бе? «Оттан кейін жай да жұмсақ бір сыбдыр естілді.» (Патшалықтар 3-жазба 19:12). Киелі кітапта Құдайдың біздің. қасымызда болуын нәзік сыбдыр арқылы естілетіні айтылған. Сол нәзік сыбдырды есту үшін, тыныш уақыт керек.
* Менің бойымда мойындап, Құдайдан кешірім сұрауымды қажет ететін күнә бар ма? Забур жыршысы: “Уа, Құдайым, жүрегімді тазарта гөр”,— деп мінажат еткен болатын. Бұл мені қуанышты көңіл күйге жетелейтін мінажат болып табылады.

«Жүрген жолдарымызды байқап сынайық, Жаратқан Иеге қайтадан оралайық!» (Жоқтау 3:40)